ciscoriordan/open-greek-corpus-annotations huggingface dataset:
democritus.fragmenta 4.1
Ἀπώλοντο δὲ καὶ Μάγνητες οἱ πρὸς τῷ Μαιάνδρῳ διὰ τὸ πλέον ἀνεθῆναι , ὥς φησι Καλλῖνος ἐν τοῖς ἐλεγείοις , καὶ Ἀρχίλοχος . Ἑάλωσαν γὰρ ὑπὸ Ἐφεσίων . Καὶ περὶ αὐτῶν δὲ τῶν Ἐφεσίων Δημόκριτος Ἐφέσιος ἐν τῷ προτέρῳ Περὶ τοῦ ἐν Ἐφέσῳ ναοῦ , διηγούμενος περὶ τῆς χλιδῆς αὐτῶν καὶ ὧν ἐφόρουν βαπτῶν ἱματίων , γράφει καὶ τάδε · « Τὰ δὲ τῶν Ἰώνων ἰοβαφῆ καὶ πορφυρᾶ καὶ κρόκινα ῥόμβοις ὑφαντά · αἱ δὲ κεφαλαὶ κατ’ ἴσα διειλημμέναι ζῴοις . Καὶ σαράπεις μήλινοι καὶ πορφυροῖ καὶ λευκοὶ , οἱ δὲ ἁλουργεῖς . Καὶ καλασίρεις Κορινθιουργεῖς · εἰσὶ δὲ αἱ μὲν πορφυραῖ τούτων , αἱ δὲ ἰοβαφεῖς , αἱ δὲ ὑακίνθιναι · λάβοι δ’ ἄν τις καὶ φλογίνας καὶ θαλασσοειδεῖς . Ὑπάρχουσι δὲ καὶ Περσικαὶ καλασίρεις , αἵπερ εἰσὶ κάλλισται πασῶν . Ἴδοι δ’ ἄν τις , φησὶ , καὶ τὰς καλουμένας ἀκταίας , ὅπερ ἐστὶ καὶ πολυτελέστατον ἐν τοῖς Περσικοῖς περιβλήμασιν . Ἔστι δὲ τοῦτο σπαθητὸν ἰσχύος καὶ κουφότητος χάριν · καταπέπλασται δὲ χρυσοῖς κέγχροις · οἱ δὲ κέγχροι νήματι πορφυρῷ πάντες εἰς τὴν εἴσω μοῖραν ἅμματ’ ἔχουσιν ἀνὰ μέσον . » Τούτοις πᾶσι χρῆσθαί φησι τοὺς Ἐφεσίους ἐπιδόντας εἰς τρυφήν .
Lemmas: ἀπόλλυμι δέ καί Μάγνης ὁ πρός ὁ Μαίανδρος διά ὁ πλείων ἀνίημι , ὅς φημί Καλλῖνος ἐν ὁ ἐλεγεῖον , καί Ἀρχίλοχος . ἁλίσκομαι γάρ ὑπό Ἐφέσιος . καί περί αὐτός δέ ὁ Ἐφέσιος Δημόκριτος Ἐφέσιος ἐν ὁ πρότερος περι ὁ ἐν Ἔφεσος ναός , διηγέομαι περί ὁ χλιδή αὐτός καί ὅς φορέω βαπτός ἱμάτιον , γράφω καί ὅδε · « Τά δέ ὁ Ἴων ἰοβαφής καί πορφύρεος καί κρόκινος ῥόμβος ὑφαντός · ὁ δέ κεφαλή κατά ἴσος διαλαμβάνω ζῷον . καί σάραπις μήλινος καί πορφύρεος καί λευκός , ὁ δέ ἁλουργής . καί καλάσιρις Κορινθιουργής · εἰμί δέ ὁ μέν πορφύρα οὗτος , ὁ δέ ἰοβαφής , ὁ δέ ὑακίνθινος · λαμβάνω δέ ἄν τις καί φλόγινος καί θαλασσοειδής . ὑπάρχω δέ καί Περσικός καλάσιρις , ὅς εἰμί καλός πᾶς . εἶδον δέ ἄν τις , φημί , καί ὁ καλέω ἀκταία , ὅς εἰμί καί πολυτελής ἐν ὁ Περσικός περίβλημα . εἰμί δέ οὗτος σπαθητός ἰσχύς καί κουφότης χάρις · καταπλάσσω δέ χρύσεος κέγχρος · ὁ δέ κέγχρος νῆμα πορφύρεος πᾶς εἰς ὁ εἴσω μοῖρα ἅμμα ἔχω ἀνά μέσος . » Τοῦτος πᾶς χράω φημί ὁ Ἐφέσιος ἐπιδίδωμι εἰς τρυφή .